****



Cesta 1. maja 83

1430 Hrastnik

**PARTNERSTVO LAS ZASAVJE IN VODILNI PARTNER OOZ HRASTNIK ORGANIZIRATA DELAVNICO NA TEMO**

**Predstavitev Strategije lokalnega razvoja Partnerstva LAS Zasavje in osnutka 1. Javnega poziva za izbor operacij za uresničevanje ciljev SLR Partnerstva LAS Zasavje za obdobje 2014-2020**

V kratkem pričakujemo potrditev Strategije lokalnega razvoja Partnerstva LAS Zasavje za obdobje 2014-2020 in s tem tudi pravno izpolnitev pogoja, da organiziramo 1. Javni poziv za izbor operacij v navedenem obdobju.

Ker bo časa za pripravo operacij bolj malo, je potrebno s pripravo le-teh pričeti pravočasno. Vsekakor obstaja ogromno vprašanj in odprtih področij, ki jih je potrebno razjasniti pred dokončno oddajo operacije, zato vas vabimo na

**DELAVNICO NA TEMO:**

**PREDSTAVITEV STRATEGIJE LOKALNEGA RAZVOJA PARTNERSTVA LAS ZASAVJE IN OSNUTKA 1. JAVNEGA POZIVA ZA IZBOR OPERACIJ V OBDOBJU 2014-2020,**

ki bo potekala v ponedeljek, **24.10.2016** ob **17. uri** v **predavalnici Delavskega doma Trbovlje, Trg svobode 11a, 1420 Trbovlje.**

**Vsebina predstavitve:**

- Strategija lokalnega razvoja Partnerstva LAS Zasavje za obdobje 2014-2020 (s poudarkom na predstavitvi posameznih tematskih področij).

- Vsebina osnutka 1. Javnega poziva za izbor operacij za uresničevanje ciljev SLR Partnerstva LAS Zasavje za obdobje 2014-2020 (upravičenci, upravičeni stroški, posebni pogoji za operacije, sofinancirane iz EKSRP in ESRR sklada, merila za ocenjevanje vlog, roki in načini prijave, sankcije zaradi neizpolnjevanja obveznosti, razpisna dokumentacija idr.).

Delavnica je namenjena vsem zainteresiranim potencialnim prijaviteljem z območja občine Hrastnik, Trbovlje in Zagorje ob Savi.

Delavnico bosta vodili predstavnici vodilnega partnerja Partnerstva LAS Zasavje, ga. Branka Dolinšek in ga. Maša Kovač.

                                                                                        Predsednica Partnerstva LAS Zasavje:

                                                                               Slavi Gala l.r.